cyanic-selkie/wikianc huggingface dataset:
Շենոն-Ֆանոյի կոդավորում
Հիմնական տեղեկություններ
Շենոն-Ֆանոյի կոդավորումը (Shannon-Fano coding) ոչ միատարր կոդավորման ալգորիթմ է։ Այն վերաբերում է սեղմման հավանականային մեթոդներին։ Հաֆմանի ալգորիթմի նման Շենոն-Ֆանոյի ալգորիթմը օգտագործում է հաղորդագրության ավելորդությունը, որը պայմանավորված է դրա հիմնական այբուբենի սիմվոլների ոչ միասեռ բաշխմամբ, այսինքն այն ավելի հաճախ հանդիպող սիմվոլներին փոխարինում է ավելի կարճ երկհիմնային հաջորդականություններով, իսկ ավելի քիչ հանդիպող սիմվոլներին՝ ավելի երկար։
Այս ալգորիթմը մեկը մյուսից անկախ մշակվել են Շենոնի (Կապի մաթեմատիկական տեսություն հրապարակություն, 1984 թ.) և, հետագայում, Ֆանոյի (հրապարակել է որպես տեխնիկական զեկույց)։
Հիմնական փուլերը
Երբ հերթական ենթաայբուբենի չափսը հավասարվում է մեկի կամ զրոյի, ապա հետագա զրոյի կամ մեկի կցումը ել տեղի չի ունենեում։ Այսպիսով ալգորիթմը տարբեր սիմվոլներ փոխակերպում է տարբեր երկարությամբ երկհիմնային կոդեր։ Այբուբենի բաժանման փուլում գոյություն ունի որոշակի անորոշություն, քանի որ գումարայանի հավանականությունների տարբերությունը p_0-p_1 կարող է միևնույնը լինել բաժանման երկու տարբեր տարբերակների դեպքում(հաշվի առնելով, որ հիմնական այբուբենի բոլոր սիմվոլները ունեն զրոյից տարբեր հավանականություն)։
Շենոն-Ֆանոյի կոդերի հաշվարկման ալգորիթմը
Շենոն-Ֆանոյի կոդը կառուցվում է ծառի միջոցով։ Այդ ծառի կառուցումը սկսվում է արմատից։ Կոդավորվող էլեմենտների ամբողջ բազմությունը համապատասխանում է ծառի արմատին (առաջին մակարդակի գագաթին)։ Այն բաժանվում է երկու ենթաբազմության մոտավորապես միևնույն գումարային հավանականություններով։ Այդ ենթաբազմությունները համապատասխանում են երկրորդ մակարդակի երկու գագաթներին, որոնք միանում են արմատի միջոցով։ Այնուհետև այդ ենթաբազմություններից յուրաքանչյուրը բաժանվում են երկու ենթաբազմությունների մոտավորապես իրար հավասար գումարային հավանականություններով։ Դրանց համապատասխանում են երրորդ մակարդակի գագաթները։ Եթե ենթաբազմությունը պարունակում է միայն մեկ էլեմենտ, ապա նրան համապատասխանում է կոդային ծառը վերջացնող գագաթը։ Այդպիսի ենթաբազմությունը բաժանման ենթակա չէ։ Նման ձևով ենք վարվում այնքան ժամանակ մինչև որ չենք ստանում բոլոր վերջնական գագաթները։ Կոդային ծառի ճյուղերը նշանակում ենք <0> և <1> սիմվոլներով։
Կոդային ծառի օրինակ
Ընթացիկ սիմվոլներ։
Ստացված կոդը։ A - 11, B - 101, C - 100, D - 00, E - 011, F - 010.
Շենոն-Ֆանոյի կոդավորումը սեղմման բավականին հնացած մեթոդ է հանդիսանում, և այսօր այն չունի գործնական նշանակություն։ Հիմանկանում այս մեթոդով սեղմված հաջորդականությունների երկարությունները հավասար են Հոֆմանի կոդավորմամբ ստացված հաջորդականությունների երկարություններին, բայց որոշ հերթականությունների դեպքում կարող են կառուցվել ոչ օպտիմալ կոդեր, այդ իսկ պատճառով ավելի եֆեկտիվ է համարվում Հոֆմանի կոդավորումը։
Գրականություն
Կատեգորիա:Ալգորիթմներ
Խոսրովանույշ
Խոսրովանույշ, Բագրատունյաց Հայաստանի հինգերորդ թագուհին, հայոց թագավոր Աշոտ Ողորմածի (953-977) կինը։
Խոսրովանույշը հայտնի է իր Հաղպատում և Սանահինում կառուցած վանքերով, որոնք գտնվում են ՀՀ Լոռու մարզում և ընդգրկված են ՅՈՒՆԵՍԿՕ-ի հայաստանյան ժառանգության ցանկում։
Կենսագրություն
Թագուհու նախնիների և տոհմի մասին տեղեկությունները քիչ են, սակայն զավակների և թոռների անունները պահպանվել են։ Ունեցել է 3 որդի՝ Սմբատ, Գագիկ և Գուրգեն։ Սմբատը ժառանգել է հոր գահը և դարձել հայոց թագավոր (977-990), ում հաջորդել է Գագիկը (990-1020)։ Գուրգենը առանձին թագավորական ճյուղ է հիմնադրել Լոռիում (Կյուրիկյաններ), դարձել Լոռու թագավոր, ապա իր տոհմի իշխանությունը հաստատվել է Տավուշում, Գարդմանում, Փառիսոսում, Կախեթի մարզում։
Գործունեություն
Աշոտ Ողորմածի (953-977) գահակալության 14-րդ տարում՝ 966 թվականին, Խոսրովանույշ թագուհին կառուցել է տալիս Սանահինի վանքը, ապա՝ 976 թվականին՝ Հաղպատավանքը ։ Դրանք միջնադարում դարձել են գիտաուսումնական կենտրոններ, Սանահինում բացվել են համալսարան ու մատենադարան։ Ավելի ուշ, Հաղպատի դպրոցի հիման վրա, կառուցվել է Հաղպատի գրադարանը ու մատենադարանը։
Վիսենտե Բլասկո Իբանես
Վիսենտե Բլասկո Իբանես (Vicente Blasco Ibáñez, ), իսպանացի գրող, քաղաքական գործիչ, դեպուտատ (1898-1908)։ Կրթությամբ իրավաբան։
Կենսագրություն
Սկզբում հարել է սոցիալիստներին, ապա՝ չափավոր լիբերալներին։ 1894 թվականից հրատարակել է «Վալենսիա» վիպապատմվածաշարը, որի վրա զգալի է նատուրալիզմի ազդեցությունը ։ «Անհոգ կյանք» (1894), «Նարինջի այգիներում» (1900) վեպերում խարազանել է բուրժուական իրականությունը։ 1906-1909 թվականներին հրատարակել է իր հոգեբանական-փիլիսոփայական վիպաշարը՝ «Մերկ Մախան» (1906), «Արյուն և ավազ» (1908), «Մեռածները հրամայում են» (1909) և այլն։ Առաջին համաշխարհային պատերազմի (1914-1918) իրադարձությունների միտումնավոր և ազգայնամոլ լուսաբանումը դարձավ Բլասկո Իբանեսի հետագա վեպերի («Ապոկալիպսիսի չորս հեծյալները», 1916, «Մեր ծովը», 1918 և այլն) անհաջողության պատճառը։ 1923 թվականին Իսպանիայում ռազմական դիկտատուրա հաստատվելուց հետո վտարանդվել է Ֆրանսիա, որտեղ հրատարակել է «Ալֆոնս XIII-ը առանց դիմակի» (1924) պամֆլետը ։ «Մեծ Իրանին որոնելիս» (1928) վեպը նվիրել է Քրիստափոր Կոլումբոսին ։
Ծանոթագրություններ
Կատեգորիա:Իսպանացի գրողներ Կատեգորիա:Իսպանիայի քաղաքական գործիչներ Կատեգորիա:Իսպանացի սցենարիստներ Կատեգորիա:Իսպանացի լրագրողներ Կատեգորիա:Իսպանացի կինոռեժիսորներ Կատեգորիա:Վիպասաններ Կատեգորիա:Իսպանացի բանաստեղծներ Կատեգորիա:Փաստաբաններ Կատեգորիա:Իսպանացի իրավաբաններ
Վուոկինյոկի
Վուոկինյոկի (Вуокинйоки), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Սուդնո գետի աջ ափին՝ 17 կմ հեռավորության վրա։ Գետի երկարությունը 30 կմ է, ավազանի տարածքը 618 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունքն է մինչև Յուշկոզերսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Մեզենքիմ
Մեզենքիմ, (մեզո... և հունարեն, έγχυμα-լցված, այստեղ՝ հյուսվածք), բազմաբջիջ կենդանիների մեծամասնության և մարդու սաղմնային շարակցական հյուսվածք։ Զարգանում է առաջնային սաղմնային թերթիկներից անջատված բջիջներից։ Վաղ շրջանում բաղկացած է շարժուն ելուստավոր բջիջներից, որոնք հետագայում միանալով՝ ցանց կամ կուտակումներ են առաջացնում։ Ձևավորվում է էնտոդերմից, մեզոդերմից (էնտոմեզենքիմ) և էկտոդերմի (էկաոմեզենքիմ)։Ողնաշարավորների և մարդու էնտոդերմ մեզինքիմից առաջանում են շարակցական հյուսվածքը, արյունատար անոթները, արյան ձևավոր տարրերը, հարթ մկանները, էկտոմեզենքիմից՝ ընդերային կմախքը, գումակային բջիջները և մաշկի շարակցահյուսվածքային շերտի մի մասը։ Երբեմն մեզինքիմ են անվանում նաև ֆիբրոբլաստնեբը և ցանցանման (ռետիկուլային) բջիջները։
Կատեգորիա:Շարակցական հյուսվածք
Էրգեսեն
Էրգեսեն, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ազարիա Գրիչ
Ազարիա Գրիչ, որդի Կարապետի և Սաղդաթի ։ XV դարերի հայ գրիչ։
Կենսագրություն
Ծնվել է Արճեշում։ Գրչության արվեստը սովորել է նախ հոր մոտ, որը Մեծոփավանքի դպրոցի հայտնի գործիչներից էր, ապա Հովհաննես Մանկասարենցի և իր հորեղբոր՝ գրիչ Վարդանի մոտ։ Գրչությամբ զբաղվել է Վանի և Վասպուրականի վանքերում։
Ժարի (գյուղ, Բարանովի շրջան)
Ժարի (Жари), գյուղ Ուկրաինայի Ժիտոմիրի մարզի Բարանովի շրջանում։ Հիմնադրվել է 1807 թվականին։
Ազարիա Գրիչ
Կենսագրություն
Նրանից հայտնի են 10 ձեռագիր՝ 2 Հայսմավուրք, 2 ճառընտիր, 4 Ավետարան]], 1 մաշտոց, 1 գանձարան, որոնք ընդօրինակված են 1463-1490 թվականներին։ Դրանցից մի քանիսը Երևանի Մատենադարանում են (ձեռագրեր №№ 428, 955, 3857, 4517, 4992)։
Ժարի (գյուղ, Բարանովի շրջան)
2001 թվականի տվյալներով Ժարի գյուղում բնակվում էր 379 մարդ։ Բնակավայրը զբաղեցնում է 24637 կմ² տարածք։ Բնակչության խտությունը կազմում էր 15,38 մարդ/կմ²։
Յողունօլուք
Յողունօլուք, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Արևմտյան Հայաստանի գյուղեր Կատեգորիա:Հաթայի մարզի գյուղեր
Էկզոտիկ բարիոններ
Մինչև հիմա հայտնի միակ էկզոտիկ բարիոնը պենտաքվարկներն են՝ P(4380) և P(4450), որոնք հայտնաբերվել են 2015 թվականին LHCb նախագծում ։
Որոշ առանձնահատուկ փորձնական անոմալիաներ բացատրելու համար ենթադրվում է, որ մի քանի տիպի էկզոտիկ բարիոններ գոյություն ունեն, ինչը ստանդարտ մոդելից դուրս ենթադրություն է։ Սակայն այսպիսի մասնիկների անկախ փորձնական վկայություն չկա։ Մի օրինակ են սուպերսիմետրիկ R-բարիոնները, որոնք երեք քվարկի և գլյուինոյի կապված վիճակներ են։ Ամենաթեթև R-բարիոնը նշանակվում է և կազմված է վերև֊քվարկից, ներքև֊քվարկից, տարօրինակ քվարկից և գլյուինոյից։ Ակնկալվում է, որ այս մասնիկը կյանքի երկար տևողություն ունի կամ կայում է և դրա միջոցով կարելի է բացատրել գերբարձր էներգիայով տիեզերական ճառագայթները  ։ Կայուն էկզոտիկ բարիոնները ուժեղ փոխազդող մութ նյութի թեկնածուներ են։
Ըստ ապագայագետ Ռայմոնդ Կուրցվայլի՝ 21֊րդ դարի վերջին կարող է հնարավոր լինի ֆեմտոտեխնոլոգիաների կիրառությամբ ստեղծել էկզոտիկ բարիոններից կազմված նոր քիմիական տարրեր, որոնցից ի վերջո նոր տարրերի պարբերական համակարգ կկազմվի, որի տարրերը կատարելապես այլ հատկություններ կունենան՝ ի տարբերություն սովորական քիմիական տարրերի ։
Ծանոթագրություններ
Կատեգորիա:Բարիոններ Կատեգորիա:Հիպոթետիկ տարրական մասնիկներ
Պիկռու
Պիկռու (Pikru), գյուղ Էստոնիայի Վիլյանդիմաա նահանգի Տառվաստու շրջանում։
2011 թվականի տվյալներով գյուղում բնակվում էր 42 մարդ։
Արտաքին հղումներ
Կատեգորիա:Էստոնիայի Վիլյանդիմաա նահանգի Տառվաստու շրջանի բնակավայրեր Կատեգորիա:Էստոնիայի գյուղեր
Ցանցաձև խողովակներ
Ցանցաձև խողովակներ, մաղաձև խողովակներ, վանդակաձև խողովակներ, ծաղկավոր բույսերի փոխադրող տարրեր, երկարությամբ ձգված միաշարք բջիջներ են, որոնց ծայրային պատերն ունեն մաղաձև ծակոտիներ։ Ցանցենաբորբի առաջացման ընթացքում բջջի վակուոլների թաղանթները, կորիզը, օրգանելները քայքայվում են, ցիտոպլազման խառնվում է բջջահյութի հետ։ Բույսերի մեծամասնության Ցանցենաբորբը գործում են 1 տարի, որոշ տեսակներինը (արմավենիներ)՝ մինչև տասնյակ տարիներ։ Ցանցենաբորբով է կատարվում օրգանական նյութերի (գլխավորապես շաքարների) տեղափոխությունը։
(9044) Կաորու
(9044) Կաորու (Kaoru), աստերոիդ աստերոիդների հիմնական գոտում։ Հայտնաբերվել է 1991 թվականի մայիսի 18-ին Սատորու Օտոմոյի և Օսամու Մուրամացուի կողմից Կիյոսատոյում ։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Սատորու Օտոմոյի կողմից հայտնաբերված աստերոիդներ Կատեգորիա:Օսամու Մուրամացուի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ուստ-Վիմ
Ուստ-Վիմ (Усть-Вымь), գյուղ Ռուսաստանի Կոմիի հանրապետության Ուստ-Վիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 934 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1380 թվականին հիմնադրված բնակավայրեր Կատեգորիա:Ռուսաստանի Կոմիի հանրապետության Ուստ-Վիմսկի շրջանի բնակավայրեր
Անդրանիկ Թերզյան
Անդրանիկ Մարտիրոսի Թերզյան, հայ բանաստեղծ, ԽՍՀՄ գրողների միության անդամ 1947 թվականից։
Կենսագրություն
Ծնվել է Սիրիայի Հալեպ քաղաքում։ 1942 թվականին ավարտել է տեղի վեցամյա վարժարանը, 1945 թվականին՝ ամերիկյան քոլեջը։ 1946 թվականին ներգաղթել է Հայաստան։ 1947-1952 թվականներին սովորել է Երևանի պետական համալսարանի բանասիրական ֆակուլտետում։ 1947 թվականից եղել է ԽՍՀՄ գրողների միության անդամ։ Մահացել է 1952 թվականին ։
Աղբյուրներ
Կատեգորիա:20-րդ դարի արևելահայ բանաստեղծներ Կատեգորիա:ԵՊՀ բանասիրական ֆակուլտետի շրջանավարտներ Կատեգորիա:ԽՍՀՄ գրողների միության անդամներ Կատեգորիա:20-րդ դարի հայ գրողներ Կատեգորիա:20-րդ դարի հայ բանաստեղծներ
Անովկա (գյուղ, Կոզելշչինայի շրջան)
Անովկա (Ганнівка), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Անովկա գյուղում բնակվում էր 250 մարդ։
Գետիկվանք
Գետիկվանք, լքված գյուղ Հայաստանի Վայոց ձորի մարզում, Գետիկվանք գետակի ձորահովտում, Վարդահովտից՝ 4 կմ հյուսիս-արևելք։ Մտնում է Վարդահովիտ համայնքի մեջ։ Գյուղը հանդիսացել է Հայաստանի ամենաբարձրադիր բնակավայրը։
Բնակչություն
Գետիկվանքի ազգաբնակչության փոփոխությունը.
Պատմամշակութային կառույցներ
Գետիկվանքում են գտնվում “Գետիկ” վանքը, 1271 թ.-ի եկեղեցիներ, XIII-XIV դարերի խաչքարեր։
Ծանոթագրություններ
Կատեգորիա:Վայոց ձորի մարզի բնակավայրեր Կատեգորիա:Վայոց ձորի մարզի գյուղեր
Դերեկ Լյուկ
Դերեկ Լյուկ, ամերիկացի դերասան։ 2002 թվականին Դենզել Վաշինգտոնի արտադրած Անտուան Ֆիշեր դեբյուտային լայնեկրան ֆիլմում իր ներկայացման համար ստացել է «Անկախ հոգի» մրցանակը ։ Լյուկը խաղացել է Գեյբ Ջոնսի դերը Կապիտան Ամերիկա։ Առաջին վրիժառուն ֆիլմում։
Վաղ կյանք
Դերեկ Լյուկը ծնվել է Ջերսի Սիթիում, Նյու Ջերսի։ Մորիս Լյուկը՝ իր հայրը, նախկին դերասան է, իսկ մայրը Մարջրի Դիքսոնը՝ դաշնակահարուհի։ Հայրը Ջորջթաունից է (Գայանա), մինչդեռ մայրն ունի նիգերիական ծագում ։ Ընդունվելով և մեկ տարի սովորելով Լինդեն ավագ դպրոցում, Լյուկն ավարտել է իր ուսումը 1993 թվականին՝ արդեն Հենրի Սինդեր ավագ դպրոցում։
Գործունեություն
Լյուկը խաղացել է չորս գլխավոր դերերից մեկը Սպայկ Լիի 2008 թվականի պատերազմական Հրաշք Սուրբ Աննայում ֆիլմում՝ փոխարինելով Ուեսլի Սնայփսին, ով ստիպված էր լքել ֆիլմը բարձր հարկային խնդիրների պատճառով ։
Լյուկը խաղացել է բուժեղբոր փոքրիկ դեր 1999 թվականի Թագուհիների թագավորը սիթքոմի "Սպիտակ մանյակ" կոչվող սերիայում։ Հայտնվել է NBC–ի Ցնցում շոուում։ 2001 թվականի մարտի 19–ին կերտել է Մեյհեմ խմբի անդամներից մեկի դերը Մոեշա սիթքոմի "Մեյհեմը Ջեմ Էսփում" սերիայում։
Լյուկը Խաղացել է Ալիշա Քիզի սիրած էակի կերպարը երգչուհու "Teenage Love Affair", ինչպես նաև նույն կերպարը երգչուհի Մոնիկայի "So Gone" երգերի տեսահոլովակներում։ 2009 թվականին կերտեց Շոն Քոմսի դերը Տխրահռչակ ֆիլմում և Ջեյմս "Բուբի" Մայլսի կերպարը Ուրբաթի գիշերային լույսեր 2004 թվականի ֆիլմում։
Փառքի ճանապարհ ֆիլմում, որը լույս տեսավ 2006 թվականի հունվարին ԱՄՆ–ում, Լյուկը ընտրվել էր խաղալու Բոբի Ջոեի դերը։
2011 թվականի Կապիտան Ամերիկա։ Առաջին վրիժառուն ֆիլմում խաղացել է Գեյբ Ջոնսի դերը։
2011 թվականի հունիսից նա սկսեց մասնակցել TNT–ի հեղինակային HawthoRNe բժշկական հեռուստաշարքերին՝ որպես Մայլս Բուրդեթ, օգնական վիրաբույժ Չիկագոյից։
2013 թվականի փետրվարից մինչև ապրիլ Լյուկը խաղում էր Գրեգորիի դերը FX–ի Ամերիկացիները հեռուստասերիալում։ 2015 թվականին խաղաց պաշտպանության գլուխ Մալկոլմ Դովոեի դերը Կայսրություն հեռուստասերիալում։
2017 թվականին հայտնվել է Netflix–ի հեղինակային 13 պատճառ՝ ինչու հեռուստասերիալում, խաղալով գլխավոր դերերից մեկի՝ Կեվին Պորտերի դերը։
Անձնական կյանք
1998 թվականից մինչև օրս Դերեկ Լյուկն ամուսնացած է դերասանուհի Սոֆիա Ադելա Լյուկի հետ ։ Նրանք ունեն մեկ երեխա։
Արտաքին հղումներ
Կատեգորիա:Ապրող անձինք Կատեգորիա:Ամերիկացի դերասաններ Կատեգորիա:1974 ծնունդներ Կատեգորիա:Ապրիլի 24 ծնունդներ Կատեգորիա:13 պատճառ՝ ինչու
Մեխակ (անձնանուն)
Ծանոթագրություններ
Կատեգորիա:Հայկական արական անձնանուններ
Վիրայու
Վիրայու (Выраю), գետ Ռուսաստանում, հոսում է Տուժինսկի շրջան Կիրովի մարզում։ Գետաբերանը տեղակայված է Մեծ Պատոկ գետի ձախ ափին՝ 78 կմ հեռավորության վրա։ Գետի երկարությունը 37 կմ է։
Արտաքին հղումներ
Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Կոնեսա (դեպարտամենտ)
Կոնեսա (դեպարտամենտ) (Departamento de Conesa), դեպարտամենտ Արգենտինայում, Ռիո-Նեգրո պրովինցիայի կազմում։ Տարածքը՝ 9765 կմ2։ Բնակչությունը՝ 6300 մարդ։ Բնակչության խտությունը՝ 0,6 մարդ/կմ2։
Աշխարհագրություն
Դեպարտամենտը գտնվում է Ռիո-Նեգրո պրովինցիայի արևելքում։ Սահմանակից է՝
Խոշորագույն բնակավայրեր
Կատեգորիա:Արգենտինայի դեպարտամենտներ
(1179) Մալի
(1179) Մալի (Mally), աստերոիդ աստերոիդների հիմնական գոտում։ Հայտնաբերվել է 1931 թվականի մարտի 19-ին Մաքս Վոլֆի կողմից Հայդելբերգում ։
Արտաքին հղումներ
Կատեգորիա:1931 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վիշի
Վիշի (Vichy, Vichèi), ֆրանսիական քաղաք և կոմունա, որը գտնվում է Օվերն երկրամասի Ալյե գավառում, Փարիզից հարավ-արևելք։ Հին ժամանակներում Վիշին պատկանում էր պատկանում էր Բուրբոն նահանգին։
Դեպարտամենտի քաղաքների թվում Վիշին բնակչության թվով երկրորդ տեղն է զբաղեցնում՝ զիջելով Մոնլյուսոն քաղաքին, երկրամասի քաղաքների թվում՝ չորրորդ տեղը ։
Ֆրանսիական բալնեոլոգիական առողջարան է, որի ստորգետնյա տաք ջրերը հայտնի են Դիոկղետիանոսի ժամանակներից։
Անվան ծագումնաբանություն
Գոյություն ունի քաղաքի անվան ծագումնաբանության 4 վարկած ՝
Աշխարհագրություն
Վիշին գտնվում է Լուարա գետի խոշոր վտակ՝ Ալյե գետի ափերին։ Տեղանքի բարձրությունը ծովի մակարդակից կազմում է 263 մետր։
Տեղանքի ռելիեֆը տիպիկ է հարթավայրային գետահովտի համար։
Վիշին գտնվում է դեպարտամենտի վարչական կենտրոն՝ Մուլեն քաղաքից 56 կմ դեպի հյուսիս-արևելք, և երկարամասի վարչական կենտրոն՝ Կլերմոն Ֆերան քաղաքից 50 կմ դեպի հյուսիս-արևելք։
Կլիմա
Վիշին գտնվում է չափավոր ցամաքային կլիմայական գոտում ։ Քաղաքի կլիմայի վրա մեծ ազդեցություն ունի լեռնային տեղանքը։ Մոտակայքում են գտնվում Կենտրոնական ֆրանսիական զանգվածը և Ալպերը։ Տեղումների տարեկան քանակը կազմում է միջինը 790 մմ։
Ծանոթագրություններ
Կատեգորիա:Ֆրանսիայի քաղաքներ Կատեգորիա:Ալյե գավառի բնակավայրեր
Էլզա Բրանդեյս
Էլիզաբեթ «Էլզա» Բրանդեյս (հունգ.՝ Brandeisz Erzsébet «Elza, ), հունգարացի պարուհի և պարուսույց։ Համարվում է էքսպրեսիոնիստական ​​պարի հիմնադիրը Հունգարիայում ։
Երկրորդ համաշխարհային պատերազմի ժամանակ նա մի քանի հրեաների թաքցրեց Բալատոնալմադիում գտնվող իր ամառանոցում, այդ թվում՝ 14-ամյա Ջորջ Սորոս ոնին։ 1995 թվականին Յադ Վաշեմը Էլզա Բրանդեյսին շնորհել է « Աշխարհի արդարակյացներ » պատվավոր կոչում ։
Վաղ տարիներ
Էլիզաբեթ Բրանդեյսը ծնվել է Ավստրիայի Ռուստ քաղաքում 1907 թվականի սեպտեմբերի 18-ին ։ Նա մեծացել է Բուդապեշտում՝ գերմանական լյութերական ընտանիքում։ Մանկության տարիներին նա ականատես է եղել Կարլ I կայսրի թագադրմանը, որը տեղի է ունեցել Բուդապեշտում ։
1923 -1928 թվականներին Բրենդեյսը պար է սովորել Լիլի Կալլայի դպրոցում։ 1930-ականներին սովորել է Վիեննայում և Դրեզդենում պարուսույց Մերի Ուիգմանի մոտ ։
Կարիերա
Բրենդեյսն աշխատել է որպես պարուհի, իսկ ավելի ուշ՝ որպես ուսուցիչ ժամանակակից պարի մասնավոր դպրոցում, որը ղեկավարում էր էթնիկ հրեա Բելանա Լայտայը ։
Երկրորդ համաշխարհային պատերազմի ժամանակ, խուսափելու նացիստների կողմից դպրոցի գրավումից, Բրանդեյսը Լայթի դպրոցը վերագրել է իր անունով։ Երբ Լայթային բռնի տեղահանել են «դեղին աստղի տուն», Բրանդեյսը նրան սնունդ է բերել, ինչպես նաև օգնել է հովանավորչական նամակ ստանալ Պորտուգալիայի դեսպանատնից ։ Բացի այդ, 1944 թվականին Բրենդեյսը օգնեց Էլիզաբեթ Սորոսին և նրա 14-ամյա որդուն՝ Գյորգիին, ով փոխեց իր անունը ԱՄՆ տեղափոխվելուց հետո և աշխարհին հայտնի դարձավ որպես Ջորջ Սորո, ապաստանել Բալատոնալմադի իր ամառանոցում Բալատոն լճի վրա ։
Հետպատերազմյան տարիներին նոր կոմունիստական ​​կառավարությունը բացասաբար արձագանքեց էքսպրեսիոնիստական ​​պարերին՝ դրանք համարելով անկումային, և 1948 թվականից Բրենդեյսին արգելեցին ելույթ ունենալ՝ նա սկսեց մարմնամարզություն դասավանդել Բալատոնալմադիում ։
Հետագա կյանք
1963 թվականին թոշակի անցնելուց հետո Բրենդեյսը դարձավ Շոպրոնի Սթորնո տան թանգարանի ուղեցույցը, որտեղ նա աշխատեց մինչև 1978 թվականը։
Կյանքի վերջին տարիներին նա մեկուսացված էր ապրում Շոպրոնում, որտեղ նրան օգնում էին խնամակալները՝ Ջորջ Սորոսի աջակցությամբ։ 2018 թվականի հունվարի 6-ին իր մահվան պահին 110-ամյա Էլզա Բրանդեյսը քաղաքի ամենատարեց բնակիչն էր ։ ։
Ծանոթագրություններ
Կատեգորիա:Հունգարացի մանկավարժներ Կատեգորիա:Պարուսույցներ Կատեգորիա:Պարուհիներ
Էփեքյոյ
Էփեքյոյ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ցանգ
Ցանգ (Zange), կիսովի զսպանակվող վռանի ձև ունեցող հարմարանք, որը ծառայում է գլանաձև կամ պրիզմայաձև շինվածքների սեղմման համար։ Կիրառում են մետաղահատ կամ փայտամշակման հաստոցներում, ցանգավոր մատիտներում։
Կատեգորիա:Մեխանիկա
Արսեն Հովհաննիսյան
Արսեն Աբրահամի Հովհաննիսյան (1908, դեկտեմբերի 28 - 1945, ապրիլի 15), հայ բանաստեղծ, լրագրող, ԽՍՀՄ գրողների միության անդամ 1940 թվականից։ Հայրենական մեծ պատերազմի մասնակից։
Ծնվել է Քանաքեռ ավանում (այժմ՝ Երևանի շրջագծի մեջ)։ 1925-1927 թվականներին եղել է շրջանային պիոներ-հրահանգիչ։ 1927 թվականին մեկնել է Դոնի Ռոստով և ընդունվել տեղի մանկավարժական ուսումնարանը, որն ավարտելուց հետո ուսուցչություն է արել Հյուսիսային Կովկասի հայաբնակ վայրերում։ 1938-1941 թվականներին աշխատել է Կրասնոդարի երկրամասում, նախ որպես դպրոցի տնօրեն, ապա՝ շրջսովետի գործկոմի նախագահ։ 1941-1945 թվականներին մասնակցել է Հայրենական մեծ պատերազմին, զոհվել է 1945 թվականի ապրիլի 15-ին Ֆրանկֆուրտի մոտ։
Պարգևատրվել է Հայրենական պատերազմի առաջին և երկրորդ աստիճանի, Կարմիր դրոշի շքանշանով։
Աղբյուրներ
Կատեգորիա:20-րդ դարի արևելահայ բանաստեղծներ Կատեգորիա:1908 ծնունդներ Կատեգորիա:1945 մահեր Կատեգորիա:Երկրորդ համաշխարհային պատերազմին մասնակցած հայեր
Սպասիր ինձ (ֆիլմ)
«Սպասիր ինձ» («Жди меня»), խորհրդային գեղարվեստական ռազմական դրամա, որը նկարահանվել է Կոնստանտին Սիմոնովի համանուն բանաստեղծության հիման վրա, Հայրենական մեծ պատերազմի ժամանակ Գեղարվեստական ֆիլմերի կենտրոնական միացյալ կինոստուդիայում։ Ֆիլմի պրեմիերան տեղի է ունեցել 1943 թվականի նոյեմբերի 1-ին։
Սյուժե
Ֆիլմը Հայրենական պատերազմի դաժան փորձությունների միջով անցած մարդկանց բարոյական բարձր նկարագրի, որոնք պատերազմի տարիներին պահպանել են հավատարմությունը սիրո և ընկերության հանդեպ։
Ռազմաճակատ մեկնող օդաչու Երմոլովին ճանապարհում է նրա կինը՝ Լիզան։ Սերը և միմյանց հանդեպ ջերմ հավատը լուսավորում են բաժանման դառնությունը։ Լիզան սպասում է ամուսնու վերադարձին՝ համառորեն տանելով ռազմական ժամանակի դժվարությունները։ Նա հրաժարվում է տարհանումից և աշխատում է պաշտպանական գործարանում։ Ամուսնուց երկար ժամանակ լուրեր չկան։ Լիզան չգիտի, որ օդային մարտերից մեկում Երմոլովի ինքնաթիռը վնասվածք է ստացել։ Հայտնվելով թշնամու թիկունքում՝ Երմոլովը հրամայում է իր ուղեկցին՝ ռազմական ֆոտոթղթակից Վայնշտեյնին, զորամաս հասցնել թշնամու օդակայանների նկարահանումով ֆիլմը և գրում է Լիզայի կարճ, բայց բովանդակալից գրությունը․ «Սպասիր, կվերադառնամ»։ Հեռանալով անտառային գետնափոր հյուղից, որտեղ մնում է Երմոլովը, Վայնշտեյնը լսում է կարճ փոխհրաձգություն։ Նա վստահ է, որ իր ընկերը մահացել է։ Այս տխուր լուրը նա բերում է Լիզային։ Բայց Լիզան չի հավատում Վայնշտեյնին, նա դեռ սպասում է ամուսնուն։ Նրա սպասելիքները իզուր չեն։ Փրկված Երմոլովը դառնում է պարտիզանական ջոկատի հրամանատար։ Երկար բաժանումից հետո նա վերադառնում է Լիզայի մոտ։
Արտաքին հղումներ
Կատեգորիա:Խորհրդային ֆիլմեր Կատեգորիա:1943 ֆիլմեր Կատեգորիա:Ռուսերեն ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:Ֆիլմեր Հայրենական մեծ պատերազմի մասին Կատեգորիա:Ռուսական ֆիլմեր Կատեգորիա:Խորհրդային մելոդրամա ֆիլմեր
Ժյոլտոե (գյուղ, Բարանովի շրջան)
Ժյոլտոե (Жовте), գյուղ Ուկրաինայի Ժիտոմիրի մարզի Բարանովի շրջանում։ Հիմնադրվել է 1862 թվականին։
2001 թվականի տվյալներով Ժյոլտոե գյուղում բնակվում էր 124 մարդ։ Բնակավայրը զբաղեցնում է 2932 կմ² տարածք։ Բնակչության խտությունը կազմում էր 42,29 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Բարանովի շրջանի բնակավայրեր Կատեգորիա:Ուկրաինայի գյուղեր Կատեգորիա:1862 թվականին հիմնադրված բնակավայրեր
Ալ-Վաթբայի ապստամբությունը
Ալ-Վաթբայի ապստամբություն (արաբերեն 'انتفاةة الوببة) կամ պարզապես Ալ-Վաթբա (արաբերեն' الوببة), ինչը արաբերեն նշանակում է թռիչք։ Տերմին էր, որը սկսեց օգտագործվել 1948 թվականի հունվարին Բաղդադի քաղաքային անկարգությունների վերաբերյալ։ Բողոքի ակցիաները պայմանավորված էին 1930-ի անգլո-իրաքյան պայմանագիրը վերսկսելու միապետության ծրագրերով, ինչը փաստացի Իրաքը դարձրեց բրիտանական պրոտեկտորատ։ Իրաքի վարչապետ Նուրի ալ-Սաիդը ծրագրել էր գործի մեջ դնել, թեև վերանայված ձևով, 1930 թվականի այդ պայմանագիրը, որն Իրաքը կապում էր բրիտանական շահերի հետ։ Այն թույլ էր տալիս բրիտանական զորքերի անսահմանափակ տեղաշարժը իրաքյան հողի վրա և ապահովում էր Անգլիայի կողմից սահմանված իրաքյան միապետության պաշտպանությունը։
Պատմություն
1947 թվականին իրաքյան միապետությունը գաղտնի բանակցություններ է սկսել բրիտանական կառավարության հետ։ Իրաքում տարբեր քաղաքական կուսակցություններ տեղեկացված չեն եղել բանակցությունների մասին և փոխարենը ռադիոյով լսել են կամ հաջորդ օրը թերթերում կարդացել նրանց մասին ։ Չնայած նրան, որ պայմանագրի մասին լուրերը առաջացրել են Ալ-Վաթբայի բողոքի, շուտով պարզ դարձավ, որ եղել են տարբեր անկարգություններ, որոնք դուրս են ընդդիմության շարքերից։ Ցույցերի մասնակիցների թվում էին բանվորներ, ուսանողներ և Բաղդադի ծայրամասերում ապրող քաղաքային աղքատ բնակչությունը։ Շատ բողոքներ են կազմակերպվել Իրաքի կոմունիստական կուսակցության կողմից։ «Ալ-Վաթբան» առաջացել է այն նույն պայմաններից, որոնք քառասնական թվականներից նպաստել են կոմունիզմի զարգացմանը ։ Իրաքի հասարակության մեջ խիստ դասակարգային սահմանները, համատարած աղքատությունը քաղաքային կենտրոններում, աճող ուսանողական բնակչությունը, բոլոր այդ գործոնները նպաստեցին 1948 թվականի հունվարին դժգոհությունների մեծացմանը։ Բացի այդ, աշխատողների գնողունակությունը պատմական մինիմումի վրա էր, ինչը նպաստեց վարձու աշխատողների շրջանում հիասթափության աճին։
1948 թվականի հունվար
Հունվարի 3-ին հաղորդվել էր, որ Իրաքի արտաքին գործերի նախարար Ֆաթիլ Ալ Ջամալին հայտարարել է, որ իրաքյան ժողովուրդը ՝զգայուն է 1930 թվականի անգլո-իրաքյան պայմանագրի արժանապատվության հանդեպ»։ Նույն երեկոյան «Անկախության» կուսակցությունը գաղտնի խորհրդակցություն է անցկացրել իր շտաբ-բնակարանում ՝ կառավարության դեմ հրապարակային բողոք ծրագրելով։
Հունվարի 6-ին բոլոր քոլեջների ուսանողները գործադուլ են հայտարարել։
Հունվարի 8-ին իշխանություններն ազատ արձակեցին ձերբակալված ուսանողներին։ Գործադուլը շատացավ։
Հունվարի 16-ին հայտարարվել էր, որ Իրաքի կառավարությունը Պորտսմուտում ստորագրել է պայմանագիր, որը փաստացի վերսկսում է Մեծ Բրիտանիայի հետ միությունը։ Պայմանագրի հրապարակումից հետո սկսվել է քոլեջի ուսանողների եռօրյա գործադուլը, որի ժամանակ նրանք բողոքում էին փողոցներում։
Հունվարի 16-ին տեղի ունեցան լայնածավալ ուսանողական բողոքի ակցիաներ։ Թեև բողոքի ակցիաները մի փոքր ինքնաբուխ բնույթ էին կրում, դրանք միավորվեցին մի քանի քաղաքական կազմակերպությունների ՝ Կոմունիստական «ուսանողական Համագործակցության կոմիտեի», առաջադիմական դեմոկրատների, պոպուլիստների, քուրդ դեմոկրատների և Ազգային դեմոկրատական կուսակցության ու Անկախության կուսակցության ուսանողական թևեր կազմակերպելու արդյունքում ։
Հունվարի 20-ին տեղի ունեցավ լայնածավալ ուսանողական երթ։ Անկարգությունների սկզբից ի վեր առաջին անգամ ուսանողներին միացել են նաև սոցիալական այլ խմբեր ՝ Շալչիյի բանվորները և Հարավ-Արևելյան Իրաքի հետնախորշերից աղքատ միգրանտներ, որոնք հայտնի են որպես Շարգավիյին։ Ոստիկանությունը կրակոցներով պատասխանել է հենց այդ ցուցարարներին։ Ցուցարարները, սակայն, չեն բաժանվել։
Հունվարի 26-ին Ջաբրը և Նուրին Լոնդոնից վերադարձել են Բաղդադ։ Նույն երեկոյան իր ռադիոծրագրում Ջաբրը մարդկանց խնդրել է հանգստություն պահպանել և հայտարարել է, որ պայմանագրի մանրամասները շուտով կներկայացվեն։ Անմիջապես մեծ թվով մարդիկ դուրս են եկել փողոց։ Շատերը հայտնել են, որ գիշերը գնդացիրներ են լսել ։
Հունվարի 27-ին կոմունիստական կուսակցության կենտրոնական կոմիտեն հրապարակել և տարածել է բողոքի ցույց, որը կոչ է անում շարունակել բողոքի ակցիաները։ Այնտեղ պնդում էին, որ իմպերիալիստները ներխուժել են ցույցերի մեջ և գործել այնպես, որպեսզի արդարացնեն կառավարության բռնի միջամտությունը։ Մանիֆեստը ցուցարարներին կոչ է արել շարունակել պայքարը այնքան ժամանակ, քանի դեռ կառավարությունը չի տապալվել և նրա փոխարեն ժողովրդավարական կառավարություն չի ստեղծվել։
Բաղդադի հայտնի թաղամասերից ժամանած ուսանողներն ու աշխատողները հավաքվել են բողոքի ակցիայի։ Մեծ խումբը փորձել է անցնել Բաղդադի արևմտյան կամուրջը, որտեղ նրանք հանդիպել են Շալչիայի ուսանողների և երկաթուղային աշխատողների հետ։ Ալ-Ռասաֆում ոստիկանությունը կրակ է բացել մի խումբ կոմունիստների ուղղությամբ ՝ սպանելով 4 մարդու։ Չնայած իրենց կորուստներին ՝ նրանք շարունակում էին առաջ գնալ և Ամին հրապարակ ժամանելով ՝ կանգնեցվել էին ոստիկանության կողմից։ Գետի մյուս ափին նոր բախումներ են սկսվել ցուցարարների միջև։ Նրանք շարժվել են դեպի Մամուն կամուրջ, որտեղ ոստիկանությունը գնդացիրներից կրակ է բացել ամբոխի վրա ՝ սպանելով տասնյակ մարդկանց։ Շատերը ընկել են գետը, մինչդեռ Ամին հրապարակում ցույցերն ուժեղացել են, և ոստիկանությունը կրկին կրակ է բացել հենց ամբոխի վրա։ Մինչ ցուցարարները վերադասավորվել են տարբեր վայրերում, ոստիկանությունը նահանջել է։
Ըստ գնահատականների ՝ սպանվել է 300-400 ցուցարար։
Հետևանքները
Հունվարի 26-ի երեկոյան Սալիհ Ջաբրը փախել է Անգլիա։ Թագավորը հանձնարարել է 1920-ի ապստամբություններին մասնակցած շիա կրոնական գիտնականին նոր կառավարություն ձևավորել։ Իրաքի կառավարությունը օտարերկրյա քարոզիչներին մեղադրել է հունվարյան ապստամբությունների մեջ։ Նրանք նշել են, որ Սաուդյան Արաբիան աջակցում է Անկախության կուսակցությանը, իսկ Խորհրդային Միությունը կապեր ունի կոմունիստական կուսակցության հետ։ Նրանք պնդում էին, որ Կոմունիստական կուսակցությունը մեծ նվիրատվություններ է ստացել հրեա կոմունիստներից։ Սակայն ձայնագրությունները ցույց են տալիս, որ Կոմունիստական կուսակցությունը շատ քիչ գումար է ծախսել 1948 թվականի հունվարին, ինչը հաստատում է այն գաղափարը, որ ցույցերը ինքնաբուխ էին և վայելում էին ժողովրդական լայն աջակցությունը։
Ալ-Վաթբայի ապստամբությունն ամրապնդեց կոմունիստական կուսակցությունը։ Սակայն նրանք չեն վերապատրաստվել, և Ֆահդն ու 125 այլ բարձրաստիճան կոմունիստներ գտնվել են Կութ բանտում ։ Կոմունիստական կուսակցությունը քիչ թե շատ գաղափարապես միաձուլվել է ազգային-ազատագրական կուսակցության և ազգային-հեղափոխական կոմիտեի հետ։
Ալ-Վաթբայից հետո Կոմունիստական կուսակցության գաղափարախոսությունը արմատականացվեց։ Գլխավոր հարցերից մեկը, որն առաջին պլան է մղվել, այն էր, թե արդյոք կուսակցությունը պետք է ռազմավարական համագործակցություն ունենա ազգային բուրժուազիայի հետ միապետության դեմ։
Սակայն 1948 թվականի գարնանը տեղի ունեցան մի շարք բողոքներ և գործադուլներ։
Մայիսին ցույցերը դադարեցվել էին կառավարության կողմից Պաղեստինի պատերազմի սկսվելուց հետո ռազմական դրության հայտարարմամբ։
Չնայած բազմաթիվ տարբեր խմբակցություններ միավորվել են բողոքի ցույցերին մասնակցելու համար, իսկ Լիբերալ և Ազգային դեմոկրատները համագործակցել են կոմունիստական կուսակցության հետ, նրանց «դիմակայությունում» հետագա համագործակցություն չի եղել։ 1948 թվականի վերջին Կոմունիստական կուսակցությունը անկման մեջ էր,նրա շատ առաջնորդներ բանտերում էին։ Այն գաղափարապես վարկաբեկված էր այն բանից հետո, երբ ամռանը հետևեց Պաղեստինի բաժանման ճանաչման և Իսրայելի ստեղծման խորհրդային գիծը։ Սակայն «Ալ-Վաթբայի» ևս մեկ հետևանքն այն էր, որ ցույցերի կազմակերպման համար պատասխանատու ընդդիմադիր կուսակցություններն իրենց համար բացահայտում էին իշխանության նոր, անմիջական ձևեր, որոնցում նրանց մերժեցին ինչպես նրանց սակավության, այնպես էլ խորհրդարանական համակարգի կեղծման պատճառով ։ Ալ-Վաթբայի ապստամբությունն օգնել է ճանապարհ հարթել 1952 թվականի ինթիֆադային, տապալել միապետությունը հուլիսի 14-ի հեղափոխության ընթացքում և ստեղծել Հանրապետություն։
Աղբյուրներ
Կատեգորիա:Իրաքի պատերազմներ Կատեգորիա:Իրաքի պատմություն Կատեգորիա:Ապստամբություն
(9045) 1991 PG15
(9045) , աստերոիդ աստերոիդների հիմնական գոտում։ Հայտնաբերվել է 1991 թվականի օգոստոսի 7-ին Հենրի Հոլտի կողմից Պալոմարում ։
Միջին հեռավորությունը Արեգակից կազմում է 2,43074 ա. մ., առավելագույնը մոտենում է 1,9378 ա. մ. հեռավորության վրա և հեռանում 2,9237 ա. մ. ։ Արեգակի շուրջ մեկ ամբողջական պտույտ է կատարում 1384,22 երկրային օրվա ընթացքում, իր ուղեծրով շարժվելով միջինում 0,260074 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,67° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Հենրի Հոլտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նարա
Նարա, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Արևմտյան Հայաստանի գյուղեր
Air Berlin
Air Berlin, գերմանական ավիաընկերություն։ Զբաղեցնում է 2-րդ տեղը գերմանական ավիաընկերությունում, Lufthansa ավիաընկերությունից հետո ։ Air Berlin ավիաընկերությունը տեղափոխել է 31,5 միլիոն ուղևոր (ըստ 2013 թվականի)։
Չվերթներ
2011 թվականի փետրվարին, Air Berlin ավիաընկերությունը ստացավ իր առաջին Boeing 737-800 օդանավը, նոր դիզայնով «Sky Interior»։ Բոլոր նոր ինքնաթիռները ունեն լավ դիզայն։
Ուղղություններ
Աֆրիկա
Ամերիկա
Մերձավոր Արևելք
Եվրոպա
Արտաքին հղումներ
Կատեգորիա:Գերմանական ավիաընկերություններ
Ուստ-Վոլմա
Ուստ-Վոլմա (Усть-Волма), գյուղ Ռուսաստանի Նովգորոդի մարզի Կրեստեցկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նովգորոդի մարզի Կրեստեցկի շրջանի բնակավայրեր
Էմիլիա Ռոզդոլսկայա
Էմիլիա Ռոզդոլսկայա (Emily Rosdolsky),, ավստրիացի հասարակական-քաղաքական գործիչ, հակաֆաշիստական և արհմիութենական գործունեության և ֆեմինիստական շարժման ակտիվ մասնակից, ուկրաինացի մարքսիստ Ռոման Ռոզդոլսկու կինը։ Հանդիսանում է ամուսնու hուշագրությունների և նախաբաների հեղինակը ։
Կենսագրություն
Սոցիալիստական շարժման մեջ է ընդգրկվել14 տարեկանից․ 1925 թվականին անդամագրվել է Սոցիալիստ դպրոցականների ազատ միությանը։ 1927 թվականին մասնակցել է հանրապետական ​​Շուցբունդի և ոստիկանության միջև բախումներին, որտեղ էլ հանդիպել է իր ապագա ամուսնուն։ 1928 թվականին անդամագրվել է Ավստրիայի կոմունիստական ​​կուսակցության շարքերը ։ Ռոման Ռոզդոլսկու հետ աջակցել է ձախ ընդդիմությանը և Լև Տրոցկուն՝ պաշտպանելով տրոցկիստական ​​դիրքերը ստալինիստների և Հենրիխ Բրանդլերի կողմնակիցների դեմ պայքարում ։
Դոլֆուսի ֆաշիստական ​​դիկտատուրայի դեմ պրոլետարական ապստամբությունը ճնշելուց և 1934 թվականին Ավստրիայում բանվորական շարժման ջարդից հետո Ռոզդոլսկիները ստիպված եղան տեղափոխվել Լվով։ Երկրորդ համաշխարհային պատերազմի բռնկումից հետո նացիստների կողմից օկուպացված Կրակովում նրանք ստեղծել են արհեստանոց, որը դարձել է ճակատ Ադամ Լութմանի ընդհատակյա հակաֆաշիստական ​​շրջանակի և Կրակովի գետտոյից փախածներին օգնելու համար։ Պատերազմից հետո տեղափոխվել են ԱՄՆ։
Էմիլիա Ռոզդոլսկայան Վիեննա է վերադարձել 1971 թվականին։ Մինչև իր մահը նա կապեր է պահպանել ձախ, հակաֆաշիստական ​​և հակաստալինյան շրջանակների հետ, մասնավորապես՝ Հեղափոխական մարքսիստների խմբի (այժմ՝ Սոցիալիստական ​​այլընտրանք)՝ Վերամիավորված Չորրորդ Ինտերնացիոնալի ավստրիական բաժնի հետ։
Մահացել է 2001 թվականին, 90 տարեկան հասակում։
Փայտատաշեղային սալեր
Փայտատաշեղային սալեր, պատրաստում են փայտի մասնիկները (փայտի տաշեղները) կապակցանյութերի (օրինակ, միզանյութ և ֆենոլմջրնալդեհիդային խեժերի) հետ տաք եղանակով մամլմամբ։ Ըստ մամլման եղանակի տարբերում են հարթ մամլմամբ (միաշերտ, եռաշերտ, հնգաշերտ և բազմաշերտ) և էքստրուզիոն (միաշերտ՝ հոծ կամ սնամեջ) սալեր։ Թողարկում են չերեսապատված և շպոնով, սինթետիկ թաղանթով երեսապատված։ Հարթ մամլմամբ ստացվող սալերի չափերն են․ երկարությունը՝ 2500–3500 և ավելի, լայնությունը՝ 1220– 1750 և ավելի, հաստությունը՝ 10–25 մմ, էքստրուզիոն սալերինը՝ երկարությունը՝ 2500, լայնությունը՝ 1250, հաստությունը՝ 15–52 մմ։ Կիրառվում են կահույքի արտադրության և շինարարության մեջ։
Կատեգորիա:Փայտամշակում
Պեյրե Վիդալ
Պեյրե Վիդալ (Peire Vidal. ), նշանավոր տրուբադուր։
Պեյրե Վիդալը նոր շունչ հաղորդեց կուրտուազական քնարերգությանը։ Նրա անունով պահպանվել է սիրային և քաղաքական բովանդակությամբ շուրջ 50 բանաստեղծություն, որոնց մեջ արդեն նկատելի են ասպետական իդեալների անկման նախանշանները։
Տես նաև՝
Կատեգորիա:Տրուբադուրներ Կատեգորիա:Ֆրանսիացի բանաստեղծներ Կատեգորիա:Ֆրանսիացի կոմպոզիտորներ
Պիկվա
Պիկվա (Pikva), գյուղ Էստոնիայի Հարյումաա նահանգի Անիյա շրջանում։
2011 թվականի տվյալներով գյուղում բնակվում էր 93 մարդ։
Արտաքին հղումներ
Կատեգորիա:Էստոնիայի Հարյումաա նահանգի Անիյա շրջանի բնակավայրեր Կատեգորիա:Էստոնիայի գյուղեր
Օրտայի թանգարան
Օրտայի թանգարան (Hortamuseum, Musée Horta), թանգարան Բելգիայի մայրաքաղաք Բրյուսելում, որի ցուցադրությունը նվիրված է ճարտարապետ Վիկտոր Օրտայի կյանքին ու ստեղծագործությանը։ Թանգարանը գտնվում է նույն շենքում, որը մի ժամանակ եղել է Օրտայի բնակության ու ստեղծագործելու վայրը։ 2000 թվականին թանգարանը Օրտայի նախագծով կառուցված երեք առանձնատների հետ ներառվել է Համաշխարհային ժառանգության ցանկի մեջ։
Պատմություն
Շենքը կառուցվել է ըստ Օրտայի նախագծի և նրա պատվերով 1898-1901 թվականներին։ Անգամ շինարարության ավարտից հետո Օրտան շարունակել է փոփոխել տան տեսքը, 1906 թվականին տան մոտ այգի է ավելացվել։ Ապահարզանից հետո Օրտան վարձակալել է շինությունը, սակայն ի վերջո դառել է դրա սեփականատերն ու տան մշտական բնակիչը և որոշ փոփոխություններ է արել դրա ներքին հարդարման մեջ։ Օրտան մեծացրել է ստուդիան, բաց տեռաս ու ձմեռային այգի է ավելացրել։ Տան դիմացի տարածությունը փոփոխվել է 1911 թվականին Օրտայի կողմից ավտոտնակի կառուցումից հետ։ Տունը վաճառվել է Հենրի Պինտեին 1919 թվականին, իսկ 1926 թվականին շինության երկու մասերն առանձնացվել են իրարից։ Սուրբ Ժիլի կոմունան ձեռք է բերել տան բնակելի հատվածը 1961 թվականին՝ այնտեղ Օրտային նվիրված թանգարան կառուցելու նպատակով։ 1967 թվականին տունը վերանորոգվել է Ժան Դելիի ղեկավարությամբ, որից հետո շինության կառուցվածքը մեծապես սկսել է համապատասխանել թանգարանային նշանակությանը։ 1969 թվականին թանգարանը բացվել է հանրության համար ։ 1970-ական և 1980-ական թվականներին ևս անց են կացվել վերանորոգման աշխատանքներ։
Նկարագրություն
Թանգարանի ներսում գտնվում է մշտական ցուցադրություն, որը ներառում է մոդեռն ոճի կահույքի հավաքածու, արվեստի գործիքներ ու առարկաներ, որոնք օգտագործել են Օրտան ու իր ժամանակակիցները, այդ թվում` Օրտայի կյանքի հետ կապված փաստաթղթեր։ Թանգարանը կազմակերպում է Օրտայի և նրա արվեստի հետ կապված թեմատիկ ցուցահանդեսներ։
Թանգարանն ունի միջին չափեր և Օրտայի կողմից օգտագործվել է որպես յուրօրինակ «լաբորատորիա», որտեղ նա ուսումնասիրել է շինարարության տարբեր մեթոդներ` օգտագործելով լավագույն տեխնոլոգիաներ, որոնք հասանելի էին այդ ժամանակ։ Շինության ընդհանուր լայնությունը 12.5 մետր է, այդ թվում` 6.7 մետրը կազմում է բնակելի հատվածը, իսկ 5.8 մետրը՝ ստուդիան։ Տունն ունի երեք հարկ, դրա կտուրը թեքություն ունի երկու կողմերից։ Տան բակը քարապատ է և զարդարված է մետաղական բազրիքներով։ Շինությունը հայտնի է իր ապակե առաստաղով, որը տեղակայված է անմիջապես գլխավոր աստիճանավանդակի վերևում։
Արտաքին հղումներ
Կատեգորիա:Բրյուսելի թանգարաններ Կատեգորիա:Համաշխարհային ժառանգություն Եվրոպայում
Ալիխանչալի
Ալիխանչալի, գյուղ Արևելյան Հայաստանում, Ելիզավետպոլի նահանգի Ելիզավետպոլի գավառում։
1907 թ.-ին ուներ 158 բնակիչ՝ մեծ մասամբ ադրբեջանցիներ ։
Ծանոթագրություններ
Կատեգորիա:Արևելյան Հայաստանի գյուղեր
Պրոգրես (Սոչիի քաղաքային օկրուգ)
Պրոգրես (ռուս.` Прогресс), գյուղ Ռուսաստանի Դաշնության Կրասնոդարի երկրամասի Մեծ Սոչիի Խոստայի շրջանում, Մացեստա և Ագուրա գետերի միջագետքում։ Գտնվում է Սոչիի կենտրոնից 8 կմ արևելք, ծովի մակարդակից 280 մ բարձրության վրա։
Բնակչությունը
Համաձայն 2010 թվականի տվյալների, գյուղն ուներ 1608 բնակիչ, հիմնականում հայեր և ռուսներ ։ Հայերը կազմում են մեծամասնություն։
Պատմական ակնարկ
Գյուղը հիմնադրել են Տրապիզոնի շրջակայքի գյուղերից եկած հայերը` 1890 թվականին։ Նախկինում կոչվել է Դը-Սիմոն, ազգությամբ ֆրանսիացի, ռուսական բանակի փոխգնդապետ Ֆրանց Դը Սիմոնի անունով։
Արտաքին հղումներ
Կատեգորիա:Կրասնոդարի երկրամասի գյուղական բնակավայրեր Կատեգորիա:Կրասնոդարի երկրամասի Սոչիի քաղաքային օկրուգի բնակավայրեր Կատեգորիա:Ռուսաստանի գյուղեր
Էքինջիօղլու
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Գասպար Տեր-Մարգարյան
Գասպար Հովհաննեսի Տեր-Մարգարյան, հայ նավթարդյունաբերող, ազգային բարերար։ 1889 թվականին Բաքվում հիմնել է «Արամազդ» և «Բարեկամություն» (1901 թվականից՝ «Նավթ») փայատիրական ընկերությունները և եղել դրանց վարչությունների անփոփոխ նախագահը։
Մահ
Գասպար Տեր-Մարգարյանը մահացել է 1935 թվականին Ֆրանսիայի Նիս քաղաքում։
Արտաքին հղումներ
Կատեգորիա:Հայ նավթարդյունաբերողներ Կատեգորիա:Հայ բարերարներ Կատեգորիա:Շրվենանց գյուղում ծնվածներ
Բուլախի (գյուղ, Կոզելշչինայի շրջան)
2001 թվականի տվյալներով Բուլախի գյուղում բնակվում էր 129 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Կոզելշչինայի շրջանի բնակավայրեր Կատեգորիա:Ուկրաինայի գյուղեր
Ալմանսայի ամրոց
Ալմանսայի ամրոց (Castillo de Almansa), արաբների կողմից կառուցված, ապա կաթոլիկների կողմից հիմնավորապես վերանորոգված պաշտպանական կառույց Իսպանիայի Կաստիլիա-Լա Մանչա ինքնավար համայնքի Ալբասետե պրովինցիայի Ալմանսա քաղաքում ։ Հիմնադրվել է 12-րդ դարում Ալ-Մոհադների տոհմի ներկայացուցիչների կողմից, առաջին անգամ վերանորոգվել է 14-րդ դարում իսպանացի Խուան Մանուելի կողմից ։ 15-րդ դարում ենթարկվել է երկրորդ, ավելի զգալի վերանորոգման մարքիզ Խուան Պաչեկոյի ղեկավարությամբ ։
Պատմություն
Հետագա մի քանի դարերի ընթացքում բերդն ունեցել է տարբեր տերեր, 13-րդ դարում մի որոշ ժամանակ եղել է Տաճարականների միաբանության սեփականություն։ 15-րդ դարում անցել է Կաստիլիայի Խուան Պաչեկո մարքիզի տիրապետության տակ, ով՝ որպես Վիլենի երկրորդ մարքիզ, զգալի փոփոխություններ է կատարել ամրոցում, որոնց արդյունքում կառուցվել են դոնժոնը, պատերի կիսաշրջանաձև աշտարակները ու պաշտպանական հրակնատը։ Կորցնելով իր ռազմավարական նշանակությունը՝ 14-րդ դարից ամրոցն Իսպանիայի շատ այլ ամրոցների նման երկար ժամանակ եղել է լքված և ավերվել է։
1919 թվականին Ալմանսայի քաղաքապետը հանդես է եկել ամրոցը քանդելու առաջարկությամբ, սակայն Պատմության թագավորական ակադեմիայի ու Սան Ֆեռնանդոյի կերպարվեստի թագավորական ակադեմիայի ներկայացուցիչների ջանքերի շնորհիվ ամրոցը ոչ միայն պահպանվել է, այլև 1921 թվականին ստացել է Իսպանիայի պատմա-գեղարվեստական ազգային հուշարձանի կարգավիճակ ։ 1952 թվականից ամրոցում անցկացվում են վերակառուցողական աշխատանքներ, որոնց նպատակն է շինությանը տալ այն տեսքը, ինչ այն ուներ Պաչեկոյի դարաշրջանում ։
Ամրոցի կառուցվածք
Ամրոցը կառուցվել է հարաբերականորեն փոքր ժայռի վրա, որն ունի «Արծվի բլուր» (Cerro del Águila) պատմական անունը։ Ամրոցն ունի տարբեր բարձրությունների վրա գտնվող մի քանի մակարդակներ ։ Ամենաբարձր մակարդակում գտնվում է դոնժոնը։ Ամրոցն ունի մի քանի գետնուղիներ, արևելյան ու արևմտյան կողմերում կան դարպասներ, սակայն ներկայում օգտագործվում են միայն արևմտյան դարպասները ։ Դոնժոնի աշտարակը ունի նկուղ, որտեղ կարելի էր իջնել առաջին հարկի հատակին գտնվող դռնակով, ներկայում գոյություն չունեցող միջանկյալ հարկից կամ աշտարակի վերին հատվածում գտնվող պատշգամբից, ուր կարելի էր բարձրանալ ժայռի մեջ փորված պտուտակաձև աստիճաններով։ Ամրոցի պատերը գոտեորել են ժայռը, անկյուններում տեղակայված են կիսաշրջանաձև աշտարակները, պատերը վերևում ատամնաձև են։
Արտաքին հղումներ
Կատեգորիա:Իսպանիայի ամրոցներ
Hullabaloo Soundtrack
Hullabaloo Soundtrack (Հալլաբալու Սաունդթրէք), բրիտանական Muse ռոք-խմբի առաջին համերգային ալբոմն է, թողարկվել է 2002 թ. հուլիսի 1-ին Mushroom Records լեյբլի կողմից։ Ալբոմը կազմված է 2 մասից՝ Առաջին մասում տեղ են գտել խմբի ալբոմներում չթողարկված երգերը, այսպես կոչված B-Sides: Երկորորդ մասը՝ Փարիզում կայացած "Live at Le Zenith, Paris" համերգի ձայնագրությունը։ Ալբոմը թողարկվել է CD և DVD սկավառակների վրա։
Արտաքին հղումներ
Կատեգորիա:2002 ալբոմներ Կատեգորիա:Muse ալբոմներ Կատեգորիա:Համերգային ալբոմներ
Հոկտեմբերյան հեղափոխության 50-ամյակի հուշարձան (Երևան)
Հոկտեմբերյան հեղափոխության 50-ամյակի հուշարձան, գտնվում է Երևանի Արաբկիր վարչական շրջանում՝ Ազատության պողոտայի սկզբնամասում՝ Կասկադ համալիրի վերևում։
Կառուցում
Կառուցվել է 1967 թվականին՝ որպես Հայաստանում սովետական կարգերի հաստատման 50-ամյակին նվիրված խորհրդանիշ։ Օբելիսկի ընդհանուր բարձրությունը կազմում է 65 մ։ Ճարտարապետներն են Ջիմ Թորոսյանն ու Սարգիս Գուրզադյանը։
Սիմբոլիկա
65 մետրանոց վեր խոյացող օբելիսկի 50 մետրը քառանկյուն հիմքով սյան հիմնական ծավալն է, որը և ներկայացնում է 50-ամյակը խորհրդանշող թիվը։ Այն վերջնամասում ավարտվում է թեթևակի ընդգծված երեք կամարաձև ելուստներով։ Կոթողի այսպիսի ավարտը կիրառվել է դեռևս ուրարտական ժամանակաշրջանում և խորհրդանշել է արքայական թագը։ Հնում այսպիսի կոթողների վրա էին արվում բոլոր պետական արձանագրությունները։ Հայտնի օրինակներից են հայկական միացյալ պետության հիմնադիր Արտաշես Ա-ի սահմանաքարերը՝ արամեերեն արձանագրությամբ։ Հաջորդ 15 մ բարձրություն կազմող ոճավորված սոսին, որը մեծ մասամբ ընկալվում է որպես ցորենի հասկ, անցյալում պատմամշակութային նշանակություն է ունեցել և Կենաց ծառ է խորհրդանշել։ Հետաքրքիր է, որ հուշարձանի համաչափական համակարգը բազմաթիվ նմանություններ ունի հայ միջնադարյան ճարտարապետության մեջ հայտնի գավազան-սյուների հետ։ Հետագայում ճարտարապետ Ջիմ Թորոսյանը փոքր մասշտաբով սպիտակ քարից նման մի կոթող կառուցեց հուշարձանի մոտ տանող Կասկադ համալիրի աջակողմյան հարթակներից մեկի վրա։ Սյան նիստերի եզրերին ներգծված են 4 մ տրամագծով հավերժության նշաններ։ Դրանք, ավելի փոքր չափերով, հանդիպում են նաև վերևում՝ աշտարակաձև թևերի վրա։ Հուշարձանի վրա գրված են Եղիշե Չարենցի տողերը՝ «Բոլոր նրանց, ում որ հոգին վառվում է վառ», իսկ հյուսիսային կողմի վրա այբբենական թվարկման համակարգով փորագրված է կառուցման տարեթիվը՝ «ՌՋԿԷ»։
Ծանոթագրություններ
Կատեգորիա:Երևանի հուշարձաններ
Հիասքանչ այգեգործուհին
Հիասքանչ այգեգործուհին La belle jardinière - (122×80սմ) «Տիրամայրը» ստորագրված Ռաֆայել Սանտիի անունով, որը XVI դարից համարվում է Լուվրիր գոհարներից մեկը։ Այն վերաբերվում է Ռաֆայելի Ֆլորենցիայում ստեղծագործական շրջանին(1507) և շատ ընդհանրություններ ունի երկու այլ աշխատանքների հետ՝ «Տիրամայրը կանաչների մեջ» և «Գավազանով Տիրամայրը»։
Պատմություն
Հնուց ընդունված է համեմատել «Հիասքանչ այգեգործուհուն» այն «Տիրամոր» հետ, որին Վազարիի վկայությամբ, Ռաֆայելին է պատվիրել պատկերել հայտնի սիենացի Ֆ․ Սերգարդին։ Ռաֆայելի Հռոմ մեկնելուց հետո նկարը ավարտին է հասցվել Ռաֆայել Գորլանդայոյին (նրա վրձնին է պատկանում ըստ երևույթի Տիրամոր երկնագույն թիկնոցը)։ Սիենայից կտավը կատարել է ճանապարհորդություն Ֆրանցիսկ առաջինի արքունիկ, դառնալով առաջինը Ռաֆայելի աշխատանքներից Ֆրանսիայում, որտեղ շուտով դարձավ խոնարհումի և հիացմունքի առարկա։ Թագավորական հավաքածուների կատալոգներում նկարն երկար ժամանակ նշվել է «Սուրբ Մարիամ Աստվածածնի հագուստով մի գյուղացի» անունով, մինչ հայտնի արվեստաբան Պիեռ Յան Մարիետտը 1720 թվականին չտվեց նրան ավելի ռոմանտիկ անվանում «Հիասքանչ այգեգործուհին»։
Նկարագրություն
Կույսը ձեռքով բռնել է իր ծնկին թեքված նորածին Քրիստոսին։ Նա իր ձեռքը պարզել է որպեսզի վերցնի նրա ձեռքի գիրքը (ավանդական «Կարդացող Տիրամոր» կոմպոզիցիայի թեմա)։ Նրանց հայացքներն հատվում են։ Աջ անկյունում ծնկաչոք պատկերված է Հովհաննես Մկրտիչը գավազանով, խաչով պսակված։ Նրա հայացքը հառած է նորածնին։ Երեք բնորդների գլուխներն էլ բոլորված են հազիվ նկատելի պսակով։ Տիրամոր հագուստը պատկերված է երկու արդեն սովորական դարձած գույներով (կարմիր և կապույտ), ավելացված է ոսկեգույնը թևերի վրա, որը հարմոնիկ է դիտվում բնանկարի և այգու կանաչների հետ, որ շրջանակում են պատկերը ներքևից։ Կանաչների մեջ տարբերվում են մանուշակները, որ խորհրդանշում են Մարիամի հնազանդությունը, և ցնցուղը, որ խորհրդանշում է Քրիստոսի հույզերը։ Տիրամոր մեջքի հետևում փռվում է անհողդողդ բնությունը աջից լճերով, ձախից քաղաքով։ Եռանկյունաձև կոմպոզիցիան, որ նման է «Սուրբ Աննան Տիրամոր և նորածին Քրիստոսի հետ» նկարին, ցույց է տալիս Լեոնարդո Դա Վինչիի կերպարներին հետեվելը։ Սակայն Լեոնարդոյին հատուկ միստիկ պատկերման փոխարեն Ռաֆայելի կտավն թողնում է ընտանեկան համերաշխության և ներդաշնակ խաղաղության զգացողության տպավորություն։
Գրականություն
Կատեգորիա:1507 նկարներ Կատեգորիա:Ռաֆայել Սանտիի նկարներ Կատեգորիա:Լուվրի նկարներ
Վաչագան (այլ կիրառումներ)
Վաչագան հայկական արական անձնանուն է, և կարող է վերաբերել՝
Սանթրոսյան
Սանթրոսյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Անձնանվանական հիմքով ազգանուններ
Կովսական (գավառ)
Կովսական, գավառ Մեծ Հայքի Սյունիք նահանգում։ Կոչվել է նաև Կուսական, Կոսական և Գրհամ՝ համանուն գլխավոր բերդի անունով։